text: Meget sjælden blomst fundet nær Brejning
  12 juli 2015 kl. 07.20
  Ifølge Naturstyrelsen findes den kun få steder i Nordjylland. Men nu er en sjælden plante fundet på en eng ved Brejning nær Vejle.
  Det er en priklæbet gøgeurt, der er fundet nær Brejning, skriver vafo.dk.
  Den er så sjælden, at den er totalfredet og ikke må plukkes, graves op, samles ind eller ødelægges.
  Den vil for øvrigt også hurtigt dø, hvis den bliver plukket, eftersom den ikke kan overleve uden de svampe, der findes i jorden, hvor den vokser, fortæller Ole Jespersen fra Danmarks Naturfredningsforening ifølge vafo.dk.
  - Det er en af Danmarks mest sjældne planter, den er truet og et meget usædvanligt fund, siger Ole Jespersen til vafo.dk.
  